സി. ഇ 37 മാർച്ച് 16നു ടിബേരിയസ് മരിച്ചപ്പോൾ അദ്ദേഹത്തിന്റെ എസ്റ്റേറ്റും രാജപദവിയും കലിഗുലയ്ക്കും അദ്ദേഹത്തിന്റെ സ്വന്തം കൊച്ചുമകനായിരുന്ന ഗെമെല്ലസിനും ഒന്നിച്ചു ലഭ്യമായി. ടിബേരിയസ് മിമ്പുതന്നെ മരണക്കട്ടിലിലായിരുന്നപ്പോൽ കൊല്ലപ്പെട്ടതാണെന്നു ചില ചരിത്രകാരന്മാർ പറയുന്നു. Tacitus ടാസിറ്റസ് പറയുന്നത്, മാക്രോ എന്ന പ്രിട്ടോറിയൻ പ്രെഫെക്റ്റ് (പരിചാരകൻ) ടിബേരിയസിനെ ഒരു തലയിണകൊണ്ട് ശ്വാസം മുട്ടിച്ച് കൊന്നതാണെന്നാണ്. റോമിലെ ജനാഭിലാഷമായ കലിഗുലയെ രാജാവായി വാഴിക്കുകയെന്നതിനു ആക്കം കൂട്ടാനായിട്ടായിരുന്നു ഇങ്ങനെ ചെയ്തത് എന്നദ്ദേഹം പറയുന്നു. എന്നാൽ സ്യൂട്ടോണിയസ് സമർത്ഥിക്കുന്നത് കലിഗുല തന്നെ ഈ കൊലപാതകം സ്വയം ചെയ്തു എന്നാണ്. എന്നാൽ മറ്റ് ഒരു പ്രാചീന ചരിത്രകാരനും ഈ വാദത്തെ പിന്തുണയ്ക്കുന്നില്ല. Seneca the Elder ജോസഫസിനെപ്പോലെ, ടിബേരിയസിന്റെ ഭരണകാലത്തുണ്ടായിരുന്ന ചരിത്രകാരന്മാരായ സെനെക്ക (മൂത്തവൻ), ഫിലോ എന്നിവർ ടിബേരിയസിന്റേ സ്വാഭാവിക മരണമാണു നടന്നത് എന്നു രേഖപ്പെടുത്തിയിരിക്കുന്നു. മാക്രോയെ ന്യായീകരിച്ച് കലിഗുല ടിബേരിയസിന്റെ മരണപത്രം അസാധുവാക്കിയതിനുകാരണം, തന്റെ തുല്യ പങ്കാളിയായിരുന്ന ഗെമെല്ലസിനു ഭ്രാന്തു വന്നതിനാലാണെന്നു കരുതുന്നു. അല്ലെങ്കിൽ കലിഗുല ടെബെരിയസിന്റെ മരണ ഭാഗപത്രം അതുപോലെ അംഗീകരിച്ചേനെ.

കലിഗുല, ആ രാജ്യത്തിന്റെ ഭാരം ജനാഭിപ്രായം മാനിച്ച് സെനറ്റ് നൽകിയ അധികാരം അംഗീകരിച്ച് ഏറ്റെടുക്കുകയുണ്ടായി. നമ്മുടെ കുഞ്ഞ്, നമ്മുടെ നക്ഷത്രം തുടങ്ങിയ വിളികളാൽ മുഖരിതമായ ജനസഞ്ചയത്തിനിടയിലൂടെയായിരുന്നു അദ്ദേഹം മാർച്ച് 28നു റോമിൽ പ്രവേശിച്ചു് അധികാരസ്വീകരണത്തിനെത്തിയത്. കലിഗുലയെ, എല്ലാവരാലും അംഗീകരിക്കപ്പെട്ട, ലോകത്തെല്ലായിടത്തും സൂര്യനുദിക്കുന്ന പ്രദേശം തൊട്ട് സൂര്യനസ്തമിക്കുന്ന പ്രദേശം വരെയുള്ള എല്ലായിടത്തും അംഗീകാരം ലഭിച്ച ആദ്യ ചക്രവർത്തിയെന്ന വിവരണത്തോടെയാണദ്ദേഹം അധികാരമേറ്റെടുത്തത്. കലിഗുലയെ ജനകീയനായ ജെർമാനിക്കസിന്റെ മകനെന്നനിലയിൽ അനേകം പേർ സ്നേഹിക്കപ്പെട്ടു, അദ്ദേഹം ടിബേരിയസ് അല്ല എന്നതും കാരണമായിരുന്നു. സ്യൂട്ടോണിയസ് പറയുന്നത്, 160,000 മൃഗങ്ങളെയാണ് കലിഗുലയുടെ സ്ഥാനാരോഹണത്തിന്റെ ആഹ്ലാദസൂചകമായി അടുത്ത മൂന്നു മാസങ്ങൾകൊണ്ട് ബലികൊടുത്തതത്രേ. ഫിലോയുടെ അഭിപ്രായത്തിൽ കലിഗുലയുടെ ഭരണത്തിലെ ആദ്യ ഏഴു മാസങ്ങൾ പൂർണ്ണമായും അനുഗ്രഹം നിറഞ്ഞതാണെന്നത്രേ.

കലിഗുലയുടെ ആദ്യ പ്രവർത്തനങ്ങൾ രാഷ്ട്രീയസ്വഭാവമുള്ളതായിരുന്നെങ്കിലും വളരെയധികം ഉദാരമായതായിരുന്നു. എല്ലാവരുടെയും പിന്തുണ ലഭിക്കാനായി അദ്ദേഹം രാജ്യത്തിനകത്തുള്ളതും ഇറ്റലിക്കു പുറത്തുള്ളതുമായ പ്രിട്ടോറിയൻ ഗാർഡ്, സിറ്റി ട്രൂപ്സ് എന്നിവ അടങ്ങിയ സൈന്യത്തിനു ബോണസ് അനുവദിച്ചു. അദ്ദേഹം ടിബെരിയസിന്റെ രാജ്യദ്രോഹക്കുറ്റപത്രങ്ങൾ നശിപ്പിച്ചു. രാജ്യദ്രോഹക്കുറ്റവിചാരണ ഇനിയുമുണ്ടാകില്ല എന്നു പ്രഖ്യാപിച്ചു. നാടുകടത്തിയവരെ തിരികെ വിളിച്ചു. അദ്ദേഹം രാജകീയമായ നികുതികൊണ്ടു കഷ്ടപ്പെടുന്നവരെ സഹായിച്ചു, ലൈംഗിക വ്യതിയാനക്കാരെ പുറത്താക്കി, ഗ്ലാഡിയേറ്റർ വിനോദം പോലുള്ള വിനോദപ്രദർശനങ്ങൾ തുടങ്ങി. കലിഗുല തന്റെ മാതാവിന്റെയും സഹൊദരന്മാരുടെയും അസ്ഥികൾ ശേഖരിക്കുകയും അവ അഗസ്റ്റസിന്റെ കല്ലറയിൽ സംസ്കരിക്കുകയും ചെയ്തു.

സി ഇ 37 ഒക്ടോബറിൽ കലിഗുല ഗുരുതരമായ രൊഗത്തിനടിപ്പെട്ടു. ഇത് ആരോ അദ്ദേഹത്തിനു വിഷം നൽകിയതാവാമെന്നു കരുതുന്നു. അധികം താമസിയാതെ അദ്ദേഹം ഈ രോഗത്തിൽനിന്നും മുക്തനായി. ഈ രോഗം പല ചരിത്രകാരന്മാരും വിശ്വസിക്കുന്നതുപോലെ, അദ്ദേഹത്തിന്റെ പൈശാചികഭാവങ്ങൾ പുറത്തെടുക്കാനിടയാക്കി: അയാൾ തന്റെ അടുത്ത അനുയായികളെ തനിക്കു ഭീഷണിയാവാനിടയുണ്ട് എന്ന സംശയത്താൽ കൊന്നൊടുക്കാൻ തുടങ്ങി. ഒരുപക്ഷെ, തനിക്കുണ്ടായ ഗുരുതരമായ ആ രോഗാവസ്ഥ തന്റെ അസ്തിത്വത്തെപ്പറ്റി ചിന്തിക്കാനും മറ്റുള്ളവർ തന്റെ സ്ഥാനം പിടിച്ചെടുക്കുമോ എന്ന സംശയവും അദ്ദേഹത്തിന്റെ ചിന്താഗതി മാറ്റിയത്രേ. തന്റെ കസിനും വളർത്തു മകനുമായ ടിബെരിയസ് ഗമല്ലസിനെ വധിച്ചത് കലിഗുലയുടെയും ഗമല്ലസിന്റെയും അമ്മൂമ്മയായ അൻടോണിയോ മൈനറെ ചൊടിപ്പിച്ചു. അവർ ഇതിനാൽ ആത്മഹത്യചെയ്തത്രെ. സ്യൂട്ടോണിയസ് പരയുന്നത് കലിഗുല അവരെ യഥാർത്ഥത്തിൽ വിഷം നൽകി കൊന്നതാണെന്നാണ്. തന്റെ ഭാര്യാപിതാവായ മാർക്കസ് ജൂണിയസ് സിലാനസിനേയും അർദ്ധസഹോദരൻ മാർക്കസ് ലെപ്പിഡസിനെയും വധിച്ചു. എന്നാൽ അദ്ദേഹത്തിന്റെ അമ്മാവനെ കൊല്ലാതെ ഒഴിവാക്കിയതിനു കാരണം അയാളെ കലിഗുല ഒരു ഹാസ്യകഥാപാത്രമായി കരുതിയതിനാൽ മാത്രമായിരുന്നു. കലിഗുല ഏറ്റവും സ്നെഹിച്ചിരുന്ന അദ്ദേഹത്തിന്റെ സഹോദരിയായ ജൂലിയ ഡ്രൂസില്ല ഒരു പനിബാധിച്ച് സി. ഇ 38ൽ മരണപ്പെട്ടു: അദ്ദേഹത്തിന്റെ രണ്ടു സഹൊദരിമാരായ ലിവില്ലയും അഗ്രിപ്പിനയും നാടുകടത്തപ്പെടുകയാണുണ്ടായത്. അദ്ദേഹം അഗ്രിപ്പയുടെ കൊച്ചുമകൻ എന്നറിയപ്പെടാൻ ആഗ്രഹിച്ചില്ല. അഗസ്റ്റസിനെ ദൂഷണം ചെയ്യാനായി കള്ളക്കഥകൾ അദ്ദേഹം മെനഞ്ഞു.

മുൻകാല ഭരണം
കുടുംബം
ചക്രവർത്തി
Possible rediscovery of burial site